**АҚПАРАТТЫҚ ХАТ**

**** «Ө. А. Байқоңыров атындағы Жезқазған университетінің Хабаршысы» ғылыми журналы 2026 жылдың бірінші нөміріне мақалалар қабылдайтынын хабарлайды. Ғылыми материалдар техникалық, жаратылыстану, экономикалық, гуманитарлық және педагогикалық ғылымдар салаларындағы іргелі және қолданбалы зерттеулердің түпнұсқа әрі бұрын жарияланбаған нәтижелерін қамтуы тиіс. Мақалалар мемлекеттік, орыс және ағылшын тілдерінде қабылданады.

Жариялауға қабылданған барлық мақалаларға цифрлық объект идентификаторы (DOI) беріледі.

Басылымның мәртебесі мен ғылыми маңыздылығын арттыру мақсатында журнал редакциясы 2027 жылдан бастап Қазақстан Республикасы Ғылым және жоғары білім министрлігінің Ғылым және жоғары білім саласындағы сапаны қамтамасыз ету комитетінің (КОКСНВО) дерекқорына енгізу үшін өтінім беруді жоспарлап отыр.

***Қолжазбаларға қойылатын талаптар және рецензиялау тәртібі***

«Ө. А. Байқоңыров атындағы Жезқазған университетінің Хабаршысы» журналына келіп түскен барлық ғылыми мақалалар міндетті түрде антиплагиат жүйесі арқылы тексеруден және тиісті ғылыми бағыттар бойынша жетекші сарапшылар жүргізетін жасырын рецензиялаудан өтеді.

Қолжазбаларды бағалау келесі критерийлер бойынша жүзеге асырылады:  
таңдалған тақырыптың өзектілігі және қойылған ғылыми мәселе;  
алынған нәтижелердің ғылыми жаңалығы мен теориялық және (немесе) практикалық маңыздылығы; автордың (авторлардың) зерттеуге қосқан жеке үлесі;  
мақаланың мазмұны мен рәсімделуінің редакциялық талаптарға сәйкестігі.

Мақалада редакциямен байланысқа жауапты автор-корреспондент\* көрсетілуі тиіс.

Мақаланың көлемі – 6–12 бет. Мақала құрылымы міндетті түрде: кіріспе, зерттеу материалдары мен әдістері, ғылыми нәтижелер, талқылау, қорытынды, қаржыландыру туралы ақпарат (бар болса) бөлімдерін қамтуы керек.

Қолжазба құрамында:

• УДК индексі;

• зерттеу мақсаты көрсетілген, көлемі 10 сөйлемнен аспайтын және 250 сөзден көп емес

аннотация;

• 10 сөзден аспайтын түйін сөздер;

• авторлар туралы мәліметтер: тегі, аты, әкесінің аты (толық), лауазымы, ғылыми дәрежесі және (немесе) ғылыми атағы, елі, пошталық индексі, қаласы, жұмыс орны, ұйымның толық пошталық мекенжайы көрсетілуі тиіс.

Мақаланың атауы, аннотациясы, түйін сөздері және авторлар туралы мәліметтер қазақ, орыс және ағылшын тілдерінде ұсынылады.

Пайдаланылған әдебиеттер тізімі мәтіндегі сілтемелердің реті бойынша рәсімделеді және қосымша транслитерацияланған нұсқасы беріледі. Мәтін ішіндегі дереккөздерге сілтемелер квадрат жақшада нөмірленіп көрсетіледі, мысалы: [1], [2, 3].

Қолжазбаны рәсімдеу талаптары: Times New Roman қарпі, өлшемі – 12, жоларалық интервал – 1. Түсті суреттер мен кестелердің болуы міндетті.

Шетелдік компаниялар, олардың өнімдері, құрал-жабдықтары түпнұсқа тіліндегі транскрипцияда және міндетті түрде шыққан елін көрсету арқылы жазылады.

Журналда мақала жариялау үшін 2000 теңге көлемінде символикалық төлем қарастырылған.

Байланыс деректері:

8-(747) 489-64-41 – Әлкен Алтынай Жомартқызы

E-mail: nauka@zhezu.kz